**Respectul**

Respectul este cea mai importanta valoare morala intr-o societate. Respectul este adanc inradacinat in comportamentul uman. El se manifesta printr-o interactiune empatica cu ceilalti si este complementat de alte valori morale. Respect inseamna sa fim politicosi, amabili, placuti cu ceilalti. Respectul se manifesta printr-o buna intelegere a normelor societatii. Un bun exemplu il reprezinta un individ care este acceptat in mai multe comunitati diferite. Este de la sine inteles ca acest individ poseda un grad inalt de respect si este respectat la randul lui.

Din punct de vedere al relatiilor cu apropiatii, respectul se arata spunandu-ti punctul de vedere, razand, glumind cu ceilalti si participand la conversatie.

Deseori, totusi, intalnim oameni duri, dominatori, insistenti. Oricat de mult i-am respecta pe acestia, exista cazuri cand ei nu ne vor respecta reciproc. Atunci respectul nu inseamna supunere in relatiile cu tipologia de oameni mentionata anterior. In aceasta situatie, apare respectul de sine. Respectul de sine inseamna intelegerea ca unii oameni nu pot fi multumiti si ca decat sa ne supunem este mai bine sa le dam pace oamenilor care nu ne respecta.

In termeni matematici, daca individul x este respectuos in masura M fata de individul y, iar individul y este respectuos in masura N fata de individul x, cu M mai mare ca N, atunci nivelul de respect reciproc va fi cel mai mic dintre cele doua, adica N. Astfel ca relatia dintre doua persoane nu poate evolua daca nivelul de respect dintre ele nu creste. Cel mai mare respect pe care doua persoane il pot dobandi unul fata de celalalt este reprezentat prin iubire sau adorare. Acesta este prezent in cuplurile fericite.

La scoala sau la locul de munca, respectul se afiseaza respectand normele aferente, dar si fiind proactiv si implicat in diverse activitati. Mai mult, ascendenta catre o stare colectiva de bine sau mentinerea starii de bine arata respect fata de locul in care te afli. La scoala, iti faci temele, inveti, socializezi cu colegii in pauze, nu intrerupi cadrul didactic. La locul de munca, iti termini munca la timp, comunici cu colegii, iei pauze si vii de drag.

In concluzie, respectul poarta multe forme si este o valoare indispensabila in societatea noastra. Pentru mine, respectul este o valoare importanta si conteaza, deoarece ma ajuta sa formez si sa mentin relatii bune cu familia, apropiatii, prietenii, colegii de munca si de scoala.